CELEX: 62010CO0205
Language: fi
Date: 2011-01-12 00:00:00
Title: Unionin tuomioistuimen määräys (viides jaosto) 12 päivänä tammikuuta 2011. # Heinz Helmuth Eriksen (C-205/10 P), Bent Hansen (C-217/10 P) ja Brigit Lind (C-222/10 P) vastaan Euroopan komissio. # Muutoksenhaku - Vahingonkorvauskanne - Thulessa (Grönlanti, Tanska) tapahtuneen ydinvoimaonnettomuuden vaikutukset kansanterveyteen - Direktiivi 96/29/Euratom - Komissio ei ole ryhtynyt toimiin jäsenvaltiota vastaan. # Yhdistetyt asiat C-205/10 P, C-217/10 P ja C-222/10 P.

Unionin tuomioistuimen määräys (viides jaosto) 12.1.2011 – Eriksen ym. vastaan komissio
      (yhdistetyt asiat C-205/10 P, C-217/10 P ja C-222/10 P)
      Muutoksenhaku – Vahingonkorvauskanne – Thulessa (Grönlanti, Tanska) tapahtuneen ydinvoimaonnettomuuden vaikutukset kansanterveyteen – Direktiivi 96/29/Euratom – Komissio ei ole ryhtynyt toimiin jäsenvaltiota vastaan
      1.                     Jäsenyysvelvoitteiden noudattamatta jättämistä koskeva kanne – Komission toimivaltuudet – Vapaa harkinta – Yksityisillä ei
            ole oikeutta vaatia komissiota ottamaan kantaa – Yhteyttä komission toimivaltaan myöntää poikkeuksia ei ole (EY 226 artikla;
            EA 141 artikla) (ks. 42, 43, 56 ja 67 kohta)
      2.                     Sopimussuhteen ulkopuolinen vastuu – Vastuun syntymisen edellytykset – Lainvastaisuus – Seikat, joiden perusteella komissio
            voi olla aloittamatta jäsenyysvelvoitteiden noudattamatta jättämistä koskevan menettelyn – Lainvastaisuuden perustaksi kelpaamattomat
            seikat (EY 226 artikla ja EY 288 artiklan toinen kohta; EA 141 artikla) (ks. 52 ja 53 kohta)
      3.                     Euratom – Perustamissopimus – Soveltamisala – Sotilastoiminnan jättäminen soveltamisalan ulkopuolelle – Sotilastoiminnassa
            tapahtuneen ydinvoimaonnettomuuden vaikutukset kansanterveyteen (Euratomin perustamissopimus) (ks. 66 kohta)
      Aihe 
      
         
               Valitukset unionin yleisen tuomioistuimen (neljäs jaosto) asioissa T-516/08, Eriksen vastaan komissio, sekä T-6/09, Hansen
                  vastaan komissio ja T-5/09, Lind vastaan komissio, 24.3.2010 antamista määräyksistä, joilla unionin yleinen tuomioistuin hylkäsi
                  selvästi täysin perusteettomina vahingonkorvauskanteet, joilla vaadittiin korvausta vahingosta, jonka valittajien väitettiin
                  kärsineen komission jätettyä ryhtymättä välttämättömiin toimenpiteisiin Tanskan velvoittamiseksi noudattamaan perusnormien
                  vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta annetun
                  neuvoston direktiivin 96/29 (EYVL L 159, s. 1) mukaisia velvoitteitaan ja soveltamaan näitä säännöksiä Thulessa (Grönlanti)
                  tapahtuneessa ydinvoimaonnettomuudessa mukana olleisiin työntekijöihin sekä jätettyä noudattamatta tämän onnettomuuden kansanterveydellisistä
                  seurauksista (vetoomus nro 720/2002) [2006/2012(INI)] 20.4.2007 annettua Euroopan parlamentin päätöslauselmaa
               
            Ratkaisu 
      
         
                  1)
               
               
                  
               
               
                  	Valitukset hylätään.
               
            
         
                  2)
               
               
                  
               
               
                  	Heinz Helmuth Eriksen, Bent Hansen ja Brigit Lind velvoitetaan korvaamaan oikeudenkäyntikulut.